ฟุตบอลทีมชาติอาร์เจนตินา

"La Scaloneta" <br><br>"ฟ้าขาว" (ฉายาในภาษาไทย)
ฟุตบอลทีมชาติอาร์เจนตินา ({{langx|es|Selección de fútbol de Argentina}}) เป็นทีมฟุตบอลตัวแทนของประเทศอาร์เจนตินา อยู่ภายใต้การควบคุมของสมาคมฟุตบอลอาร์เจนตินา ซึ่งเป็นหน่วยงานที่ดูแลฟุตบอลในประเทศอาร์เจนตินา
สโมสรที่ฉายาว่า "La Albiceleste" ('ขาวฟ้า') ปัจุจบันพวกเขาเป็นผู้ถือครองแชมป์โลกจากการฟุตบอลโลกครั้งล่าสุดใน ค.ศ. 2022 ซึ่งทำให้พวกเขาได้เพิ่มดาวดวงที่สามในตราสัญลักษณ์ของทีม อาร์เจนตินาเคยเข้าชิงชนะเลิศฟุตบอลโลกหกครั้ง ซึ่งเป็นมากเป็นอันดับที่สองร่วมกับอิตาลี และเป็นรองเพียงบราซิลและเยอรมนี อาร์เจนตินาเข้าชิงชนะเลิศฟุตบอลโลกครั้งแรกใน ค.ศ. 1930 ซึ่งพวกเขาแพ้เจ้าภาพในครั้งนั้นอย่างอุรุกวัย 4–2 พวกเขาได้เข้าชิงชนะเลิศอีกครั้งในอีก 48 ปีถัดมาในการแข่งขันฟุตบอลโลก 1978 ซึ่งทีมมีดานิเอล ปัสซาเรญญาเป็นกัปตัน พวกเขาเอาชนะเนเธอร์แลนด์ 3–1 ในช่วงต่อเวลาพิเศษ คว้าแชมป์โลกสมัยแรกได้สำเร็จ แปดปีถัดมา อาร์เจนตินาซึ่งมีดิเอโก มาราโดนาเป็นกัปตัน ชนะเลิศฟุตบอลโลกสมัยที่สองใน ค.ศ. 1986 ด้วยชัยชนะเหนือเยอรมนีตะวันตก 3–2 สี่ปีถัดมา ในการแข่งขันฟุตบอลโลก 1990 อาร์เจนตินาภายใต้การนำของมาราโดนาสามารถเข้าชิงชนะเลิศได้อีกครั้ง แต่แพ้ให้แก่เยอรมนีตะวันตก 1–0 ต่อมาในฟุตบอลโลก 2014 อาร์เจนตินาภายใต้การนำของลิโอเนล เมสซิ สามารถเข้าชิงชนะเลิศได้เป็นครั้งที่ห้า แต่ก็แพ้ให้แก่เยอรมนีในช่วงต่อเวลาพิเศษ 1–0 ต่อมาในฟุตบอลโลก 2022 เมสซิพาทีมเข้าชิงชนะเลิศอีกครั้ง และคว้าแชมป์โลกสมัยที่สามได้สำเร็จ หลังจากที่เอาชนะฝรั่งเศสในการดวลลูกโทษ 4–2 หลังจากที่เสมอกันในช่วงต่อเวลาพิเศษ 3–3
ผู้จัดการทีมที่เคยพาอาร์เจนตินาชนะเลิสฟุตบอลโลก ประกอบด้วย เซซาร์ ลุยส์ เมโนติในปี 1978, การ์โลส บิลาร์โดในปี 1986 และลิโอเนล เอสกาโลนิในปี 2022 นับตั้งแต่ที่ฟีฟ่าก่อตั้งรางวัลลูกบอลทองคำซึ่งมอบให้แก่ผู้เล่นยอดเยี่ยมประจำรายการแข่งขันเมื่อ ค.ศ. 1982 มีผู้เล่นทีมชาติอาร์เจนตินาได้รับรางวัลนี้ทั้งหมดสามครั้ง ได้แก่ มาราโดนาในปี 1986 และเมสซิในปี 2014 และ 2022 ผู้เล่นทีมชาติอาร์เจนตินาที่เป็นผู้ทำประตูสูงสุดของรายการ ได้แก่ Guillermo Stábile ในปี 1930 และ Mario Kempes ในปี 1978
อาร์เจนตินาประสบความสำเร็จอย่างมากในโกปาอาเมริกา โดยชนะเลิศ 15 สมัย มากที่สุดเทียบเท่ากับอุรุกวัย ครั้งล่าสุดที่ชนะเลิศคือปี 2021 พวกเขายังชนะเลิศฟีฟ่าคอนเฟเดอเรชันส์คัพใน ค.ศ. 1992 ซึ่งเป็นครั้งแรกที่มีการจัดแข่งขันรายการนี้ อาร์เจนตินาเป็นทีมที่ประสบความสำเร็จในคอนเมบอล–ยูฟ่าคัพออฟแชมเปียนส์มากที่สุด ชนะเลิศสองสมัยในปี 1993 และ 2022 อาร์เจนตินามีคู่ปรับสำคัญได้แก่ บราซิล, อุรุกวัย, อังกฤษ, เยอรมนี และเนเธอร์แลนด์ ในปัจจุบัน (ค.ศ. 2023) อาร์เจนตินาเป็นทีมฟุตบอลชายทีมชาติที่ชนะเลิศถ้วยรางวัลมากที่สุดที่ 22 รายการ ส่วนรางวัลส่วนบุคคลนั้น ลิโอเนล เมสซิเป็นผู้เล่นที่ลงเล่นให้แก่ทีมชาติมากที่สุดที่ 180 นัด และเป็นผู้เล่นที่ทำประตูให้แก่ทีมชาติมากที่สุดที่ 106 ประตู อาร์เจนตินามีอันดับโลกฟีฟ่าเป็นอันดับที่ 1 ณ เดือนพฤศจิกายน ค.ศ. 2023
กำหนดการและผลการแข่งขัน.
ลิสต์ต่อไปนี้คือผลการแข่งขันในรอบ 12 เดือนที่ผ่านมา รวมไปถึงแมตช์ที่ได้มีกำหนดการไว้ในอนาคต
ผู้ฝึกสอน.
ผู้ฝึกสอนของทีมชาติอาร์เจนติน่าคนแรกคือ อังเฆล บัซเกซ ได้รับการแต่งตั้งในปี 1924 กิเยร์โม สตาบิเล คือผู้ฝึกสอนที่คุมทีมชาติอาร์เจนตินาลงทำการแข่งขันมากที่สุด (127)
ผู้เล่น.
ผู้เล่นชุดปัจจุบัน.
รายชื่อนักฟุตบอล 26 คนที่อยู่ในทีมแข่งขันฟุตบอลโลก 2022. ในวันที่ 17 พฤศจิกายน, นิโกลัส กอนซาเลซ ถอนตัวด้วยอาการบาดเจ็บและถูกแทนที่ด้วยอังเฆล กอร์เรอา . ในวันเดียวกัน โฆอากิน กอร์เรอาถอนตัวด้วยอาการบาดเจ็บและถูกแทนที่ด้วยติอาโก อัลมาดา
จำนวนนัดที่เล่นและประตู เป็นข้อมูลจากวันที่ : "16 พฤศจิกายน 2022 หลังจากการแข่งขันกับ สหรัฐอาหรับเอมิเรตส์"
ถูกเรียกตัวเมื่อเร็ว ๆ นี้.
รายชื่อผู้เล่นที่เคยถูกเรียกตัวภายในรอบ 12 เดือนล่าสุด
COV ถอนตัวจากทีมเนื่องจากการกักตัวหรือติดเชื้อCOVID-19<br>
INJ ถอนตัวเนื่องจากอาการบาดเจ็บ<br>
PRE ไม่ติดทีมชุดสุดท้าย<br>
RET เกษียนจากทีมชาติ<br>
SUS ถูกแบน
สถิติการแข่ง.
ฟีฟ่าคอนเฟเดอเรชันส์คัพ.
"*หมายถึง การเสมอกันรวมถึงในรอบแพ้คัดออกจะใช้วิธีการยิงลูกโทษ"
"**พื้นหลังสีทอง แสดงว่า เป็นผู้ชนะทัวร์นาเมนต์นั้น กรอบสีแดง แสดงว่า เป็นเจ้าภาพทัวร์นาเมนต์นั้น"
"รายชื่อผู้เล่นที่เป็นตัวหนา คือผู้เล่นที่ยังคงเล่นอยู่ในปัจจุบัน"